Middelsstore og brede, svarte løpebiller med tegninger av lyse skjell. Hodet er mer eller mindre firkantet med fremstrakte, nokså store kjever. Fasettøynene er middelsstore, rundede, litt utstikkende. Antennene er rundt halve kroppslengden. Pronotum er trapes- til hjerteformet, nesten like langt som bredt, mye smalere enn de ovale til pæreformede dekkvingene, som ikke har tydelige lengdestriper.